রুদ্ধদ্বার বৈঠকে পাকিস্তান-বাংলাদেশ! কী পরিকল্পনা ইউনুস সরকারের?

ওয়েব ডেস্ক: দীর্ঘ সময় পর বাংলাদেশের সঙ্গে নতুন করে অর্থনৈতিক সম্পর্ক শুরু করতে চলেছে পাকিস্তান (Pakistan-Bangladesh Relation)। দুই দেশের মধ্যে অর্থনীতি, বাণিজ্য ও বিনিয়োগ সম্পর্ককে নতুনভাবে উন্নীত করার সিদ্ধান্ত নেওয়া হয়েছে বলে জানা গিয়েছে। নবম বাংলাদেশ-পাকিস্তান যৌথ অর্থনৈতিক কমিশনের বৈঠক (Joint Economic Commission Meeting) শেষে এই ঘোষণা করা হয়। প্রায় কুড়ি বছর পর ঢাকায় এই বৈঠকে বসে বাংলাদেশ ও পাকিস্তান।

সোমবার ঢাকার যৌথ অর্থনৈতিক কমিশনের বৈঠকে বাংলাদেশের পক্ষে নেতৃত্ব দেন অর্থনৈতিক উপদেষ্টা সালেহউদ্দিন আহমেদ এবং পাকিস্তানের পক্ষে উপস্থিত ছিলেন পেট্রোলিয়াম মন্ত্রী আলি পারভেজ মালিক। এই বৈঠকে বাংলাদেশ পাকিস্তানের মধ্যে বিভিন্ন বিষয়ে সহায়তা বৃদ্ধি নিয়ে আলোচনা হয় বলে জানা গিয়েছে। দুই দেশ কৃষি, জ্বালানি, শিক্ষা, ব্যাংকিং ও পর্যটন খাতে সহযোগিতা বৃদ্ধির বিষয়ে আগ্রহী বলে জানা গিয়েছে বৈঠক শেষে। বাংলাদেশের অর্থনৈতিক সম্পর্ক দফতর এই খবর জানিয়েছে সংবাদমাধ্যমকে।

আরও পড়ুন: ফের বৈঠকে জয়শংকর-মার্কো রুবিও! হল একাধিক বিষয়ে আলোচনা

উল্লেখযোগ্যভাবে, ১৯৭১ সালের রক্তক্ষয়ী মুক্তিযুদ্ধের পর এই দুই দেশের সম্পর্ক দীর্ঘদিন ঠান্ডা ছিল। তবে সাম্প্রতিক সময়ে রাজনৈতিক পরিবর্তনের পর, বিশেষ করে শেখ হাসিনার সরকারের (Sheikh Hasina) পতনের পর, দুই দেশের মধ্যে সম্পর্কে উন্নতির ইঙ্গিত পাওয়া যায়। হাসিনার সরকারের ভারতের সঙ্গে ঘনিষ্ঠতার কারণেই পাকিস্তানের সঙ্গে বাংলাদেশের দূরত্ব বেড়েছিল বলে মনে করা হয়।

এর আগে, চলতি বছরের অগাস্ট মাসে পাকিস্তানের বিদেশমন্ত্রী ইশাক দার ঢাকায় এসে বাংলাদেশের অন্তর্বর্তীকালীন নেতা মহম্মদ ইউনুস (Mohammed Yunus) সহ একাধিক কর্মকর্তার সঙ্গে বৈঠক করেন। সেই সময় দুই দেশ কূটনীতিক ও সরকারি কর্মকর্তাদের জন্য ভিসা নিষেধাজ্ঞা তুলে নেওয়ার বিষয়ে সম্মত হয়। আর এবার দ্বিপাক্ষিক সম্পর্ক অন্নত করার লক্ষ্যে এক টেবিলে বসে বাংলাদেশ ও পাকিস্তান।

দেখুন আরও খবর:

The post রুদ্ধদ্বার বৈঠকে পাকিস্তান-বাংলাদেশ! কী পরিকল্পনা ইউনুস সরকারের? first appeared on KolkataTV.